Diari Oficial de la Generalitat Valenciana


Sumari del DOGV 1711, del 28-01-1992 (1992/823738)

RESOLUCIÓ de 15 de gener de 1992, del Rectorat de la Universitat de València, per la qual convoca proves selectives de promoció interna i lliures de l'escala tècnica de gestió (grup A) per a València i Burjassot.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1711

Data del DOGV
:   28-01-1992

Secció del DOGV
:   AUTORITATS I PERSONAL

Número del document
:   1992/823738


Data del document
:   15-01-1992

Organisme emissor
:   Universitat de València

Tipus de document
:   Resolució

Resolució de data 15 de gener de 1992, del Rectorat de la Universitat de València, per la qual convoca proves selectives de promoció interna i lliures de l'escala tècnica de gestió (grup A) per a València i Burjassot.  
Aquest rectorat, fent ús de les competències que li atribueix l'article 18 en relació amb el 3.e de la Llei de Reforma Universitària i segons el que estableix l'article 199 dels Estatuts de la Universitat de València, acollint-se a les normes sobre selecció de personal establertes en la Llei de la Funció Pública de la Generalitat Valenciana i, les seues normes de desplegament, comptant amb la supervisió de l'Institut Valencià d'Administració pública, convoca proves d'accés al grup A (escala tècnica de gestió), sector administració general d'acord amb les següents  
BASES DE LA CONVOCATORIA  
1. Objecte de la convocatòria  
1.1 Aquesta convocatòria té per objecte la selecció de personal mitjançant el sistema de concurs-oposició per cobrir 5 vacants del grup A (escala tècnica de gestió), sector administració general, pel sistema d'accés lliure i promoció interna, vacants en aquest organisme i ubicades en centres i serveis de València i Burjassot.  
1.2 El nombre total de vacants reservades al torn d'accés lliure és de 3, i el nombre de vacants reservades al torn de promoció interna, 2.  
1.3 Les places sense cobrir reservades al torn de promoció interna s'acumularan al torn lliure.  
1.4. Segons el que disposa l'article 49.3 de la Llei de Reforma Universitària, la realització d'aquestes proves selectives, s'ajustarà al que estableix la Llei de Funció Pública de la Generalitat Valenciana (Decret legislatiu pel qual s'aprova el text refós de la Llei de Funció Pública Valenciana 1410/1991, del 20 de març) i decrets del seu desplegament; els articles 188 i següents dels Estatuts de la Universitat de València que regulen aquesta matèria i les normes establertes en aquesta convocatòria.  
2. Condicions generals dels aspirants  
2.1. La Universitat de València desenvolupa una política d'igualtat d'oportunitats per promoure una presència igualitària de dones i homes en la seua administració pública.  
Per a ser admès en l?oposició que es convoca és necessari:  
2.1.1. Ser espanyol.  
2.1.2. Haver complert 18 anys.  
2.1.3. Estar en possessió del títol de doctor, llicenciat, enginyer, arquitecte o equivalent.  
2.1.4. No patir cap malaltia o discapacitació que impedesca l?exercici de les funcions dels lloes de treball oferts.  
2.1.5. No trobar-se inhabilitat penalment per a l'exercici de funcions públiques.  
2.1.6. No haver estat separat, mitjançant expedient disciplinari, de qualsevol administració o col·locació pública.  
2.2. Us condicions generals per a ser admès en les proves a què es refereix l'apartat anterior cal posseir-les en el moment que finalitze el termini de presentació d'instàncies i gaudir-ne durant tot el procés selectiu, fins al moment de la presa de possessió.  
2.3. Els aspirants que concórreguen a les proves de promoció interna, hauran de ser funcionaris de carrera del grup B, haver tingut aquesta condició almenys dos anys i ocupar un lloc de treball dels classificats com a d'administració general en la corresponent relació de llocs de treball de la Universitat de València.  
3. Aspirants amb discapacitació  
3.1. El tribunal establirà per a les persones discapacitades que així ho sol·liciten les adaptacions necessàries de temps i mitjans per a la realització de les proves. A aquest efecte, els interessats hauran de formular la petició corresponent en la sol·licitud de participació en la convocatòria.  
4. Sol·licituds  
Qui desitge prendre part en aquestes proves selectives haurà de fer-ho constar en la sol·licitud, segons el model que serà facilitat gratuïtament a la Consergeria de la Gerència d'aquesta Universitat (C/ Roger de Llúria, núm. 6).  
5. Drets d'examen  
Els drets d'examen pugen a 2059 BJO, que s'han d'ingressar en el compte corrent 2085 9354 38 49 847797 62, «Universitat de València. Drets d'examen», a Ibercaja, OP. El justificant del pagament de la taxa es farà amb la impressió del segell de l'entitat bancària en la sol·licitud, i serà suficient per a deixar constatació de la presentació de la instància, als efectes de la Llei de Procediment Administratiu.  
6. Presentació de sol·licituds  
6.1 Les sol·licituds s'han d'adreçar al Rectorat de la Universitat de València. Les sol·licituds s'han de presentar al registre d'entrada de la Gerència de la Universitat (C/ Roger de Llúria, 6-2n) dins el termini de 20 dies naturals comptats des de l?endemà de la publicació d'aquesta convocatòria en el Diari Oficial de la Generalitat Valenciana. Les sol·licituds també es poden presentar de la forma prevista en l'article 66 de la Llei de Procediment Administratiu.  
6.2 En la instància els aspirants han de fer constar, entre altres, les dades següents:  
- el torn en què desitgen participar: accés lliure o torn de promoció interna;  
- l?idioma elegit per al segon exercici: anglès o francès;  
- la seua opció per a la realització del tercer i quart exercici: dret o economia;  
- l?opció elegida per a la realització del cinqué exercici, voluntari i de mèrit, amb la selecció de l?idioma elegit: valencià, alemany, francès, anglès i italià, amb exclusió de l?idioma ja elegit per al segon exercici.  
La sol·licitud ha d'anar acompanyada d'una fotocòpia del DNI.  
6.3 Els aspirants amb minusvàlues podran sol·licitar les mesures d'adaptació establertes en l'imprès de sol·licitud.  
6.4 Els aspirants que concórreguen pel torn de promoció interna, han d'acreditar que posseeixen les condicions exigides en la base 2.3, mitjançant certificació expedida pel Servei de Personal de la Universitat i que adjuntaran a la sol·licitud.  
6.5 Abans de 10 dies a partir de la publicació recollida de les llistes a què es refereix la base 8.3.5, els aspirants que s'hi troben inclosos presentaran en el Servei de Personal (C/ Roger de Llúria, 6-3 pis) currículum dels mèrits al·legats, degudament acreditats, per ser baremats en la fase de concurs.  
7. Admissió dels aspirants  
7.1 Per a ser admesos a la realització de les proves selectives, i quant a les condicions generals dels aspirants, n'hi haurà prou amb la seua declaració jurada en el moment de presentar la sol·licitud, i les condicions exigides per participar-hi s'hauran d'acreditar abans dels 20 dies hàbils següents a la publicació de la relació d'aprovats.  
7.2 Els aspirants que pretenguen concórrer pel torn de promoció interna i no acrediten, en la forma establerta en la base 6.4 de la present convocatòria, posseir les condicions generals que figuren en la base 2.3, seran considerats a tots els efectes com a aspirants pel torn d'accés lliure.  
7.3 Acabat el termini de presentació d'instàncies, i després de verificar que s'ha realitzat el pagament dels drets d'examen, el rector dictarà resolució, que es farà pública al Diari Oficial de la Generalitat Valenciana, que contindrà la relació provisional d'admesos i exclosos a la realització de les proves.  
Els aspirants podran, en el termini de 10 dies hàbils comptats a partir de l?endemà de la publicació de la llista d'exclosos, d?acord amb allò que estableix l'article 71 de la Llei de Procediment Administratiu, esmenar els defectes en què hagen incorregut en la seua sol·licitud, o fer-hi les al·legacions que consideren oportunes.  
7.4 Transcorregut el termini anterior, esmenats els defectes, si s'esqueia, i vistes les al·legacions, es dictarà resolució amb la llista d'admesos, que es farà pública al Diari Oficial de la Generalitat Valenciana.  
7.5 En aquesta última resolució, s'establirà, amb almenys 15 dies d'antelació, la data, el lloc i l?hora de realització i començament dels exercicis.'  
8. Proves selectives  
8.1. El procediment de selecció dels aspirants és el de concurs-oposició, i consta d'una primera fase d'oposició i una segona fase de concurs.  
8.2 Fase d'oposició. La fase d'oposició consta de cinc exercicis, dels quals són eliminatoris els quatre primers.  
8.2.1 Primer exercici. Es comú a tots els aspirants, tant de l?opció de dret como la d'economia.  
Es realitzarà per escrit i versarà sobre coneixements de la Constitució Espanyola, l?Estatut d?autonomia i institucions de la Comunitat Autònoma Valenciana, organització de les administracions públiques (europea, estatal, autonòmica, local i universitària) i funció pública d'aquestes. També es demanaran en aquest exercici coneixements bàsics sobre història, geografia i cultura de la Comunitat Valenciana, a més de qüestions rellevants d'actualitat.  
L'exercici podrà fixar-se en forma de preguntes a desenvolupar pels opositors o en forma de test amb respostes alternatives; en aquest cas, només una resposta serà la correcta. La seua durada la fixarà el tribunal, segons els seu contingut.  
Els aspirants que hi concórreguen pel torn de promoció interna quedaran exempts de la realització d'aquest primer exercici.  
8.2.2. Segon exercici. Consisteix en la realització d'una prova de coneixements sobre els idiomes anglès i francès, a elecció de l'aspirant d'acord amb la base 6.2. El temps de durada d'aquesta prova serà fixat amb antelació pel tribunal.   
El nivell de coneixements exigit serà l?equivalent al segon curs de l?Escola Oficial d'Idiomes. Per valorar aquesta prova, el tribunal podrà ser assistit pels assessors especialistes que designe.  
8.2.3. Tercer exercici. Consta de dues parts:  
1) Primera part. Consisteix en el desplegament, per escrit, de dos temes a elegir entre tres proposats pel tribunal del programa de dret o d'economia que figuren en l'annex I. Els aspirants realitzaran l?exercici de dret o economia segons l?opció per ells manifestada d'acord amb la base 6.2.  
La durada d'aquest exercici serà, com a mínim, de tres hores i màxim de quatre, a criteri del tribunal. Una vegada conclosa la prova, els exercicis seran introduïts en sobres tancats i quedaran sota la custòdia del tribunal qualificador, el qual cridarà individualment els opositors per a la lectura pública dels temes que hagen desenvolupat. El lloc, la data i l?hora de la lectura d'aquest exercici els anunciarà el tribunal oportunament.  
2) Segona part. Consisteix en la realització de l?entrevista a què es refereix l'article 9 c) del Decret 69/86, de 2 de juny, que tindrà lloc després de la lectura individual dels temes desplegats en la primera part.  
8.2.4 Quart exercici. Consisteix a resoldre per escrit, en un temps mínim de tres hores i màxim de quatre, dos supòsits pràctics referits a matèries jurídiques o econòmiques, segons l?opció manifestada per l?opositor en la seua sol·licitud de participació en les proves, i que seran fixats pel tribunal immediatament abans de la realització de l?exercici.  
8.2.5 Cinqué exercici. Voluntari i de mèrits. Tindrà per objecte valorar els coneixements d'un o diversos dels idiomes següents: valencià, alemany, francès, anglès i italià, amb exclusió de l?idioma elegit per al segon exercici, segons les opcions manifestades en la sol·licitud de participació.  
8.3 Qualificació dels exercicis  
8.3.1 El primer exercici per al torn d'accés lliure es qualificarà de zero a deu punts. Per superar-lo cal obtenir-hi un mínim de cinc punts.  
Les respostes errònies es valoraran negativament amb una penalització de 0,33 punts per error, en el supòsit que l?exercici es desplegue en forma de test amb respostes alternatives.  
8.3.2 El segon exercici, tant per als aspirants de torn lliure com de promoció interna, es qualificarà de zero a deu punts. Per superar-lo cal obtenir-hi un mínim de cinc punts.  
8.3.3 La puntuació global del tercer exercici, sobre deu punts, serà la resultant de la suma ponderada de les qualificacions de les dues parts de què consta, sempre que cada una d'elles, valorada fins a un màxim de deu punts, siga com a mínim de cinc punts, corresponent el 70% d'aquesta suma ponderada a la primera part i el 30% a l?entrevista.  
8.3.4. El quart exercici es qualificarà de zero a deu punts. Per superar-lo cal obtenir-hi un mínim de cinc punts.  
8.3.5. Per als aspirants del torn lliure, la qualificació resultant dels quatre primers exercicis vindrà determinada per la suma de les puntuacions en cada un d'ells.  
Per als aspirants que hi concórreguen pel torn de promoció interna, la qualificació resultant del segon, tercer i quart exercici vindrà determinada per la suma de les puntuacions obtingudes en cada un d'ells.  
A continuació, es configuraran, separadament, dues relacions, corresponents, respectivament, al torn d'accés lliure i al torn de promoció interna. Aquestes relacions s'ordenaran per puntuació de major a menor i s'interrompran quan el nombre d'inclosos en cada una d'elles coincidesca amb el nombre de vacants convocades per torn.  
En cas d'empat entre aspirants inclosos en la mateixa relació, l?ordre s'establirà atenent, en primer lloc, la major puntuació obtinguda en el tercer exercici, i en segon lloc, si es manté l?empat, la major puntuació obtinguda en el quart exercici. Si l?empat persisteix, es dirimirà per ordre alfabètic del primer cognom dels aspirants empatats -aquesta ordenació s'iniciarà per la lletra que resulte del sorteig que prèviament realitzarà el tribunal.  
Solament els inclosos en aquestes relacions podran passar a realitzar el cinqué exercici, voluntari i de mèrit. L'obtenció de cinc punts o més de cinc en els exercicis obligatoris, sense estar inclòs en les relacions esmentades, no es podrà entendre en cap cas com a «aprovat sense plaça».  
8.3.7 El cinqué exercici serà valorat fins a vuit punts, dos com a màxim per cada. idioma elegit.  
8.3.8 La puntuació final de la fase d'oposició s'obtindrà sumant la puntuació del cinqué exercici als resultats obtinguts pels aspirants que figuren en les relacions a què es refereix la base 8.3.5.  
8.4 Fase de concurs  
La fase de concurs consistirà en la valoració pel tribunal, d'acord amb el barem de l'annex II, del currículum acreditat que hauran d'aportar els aspirants inclosos en les llistes de la base 8.3.5. en el termini establert en la base 6.5.  
En aquesta fase solament podran participar els aspirants que hagen superat la fase d'oposició.  
8.5 La puntuació final del concurs-oposició vindrà constituïda per la suma de les obtingudes en cada fase.  
S'elaborarà una relació per als aspirants que accedesquen pel torn lliure i una altra per als que ho facen pel torn de promoció, relacions que constituiran les llistes dels aspirants que han superat les proves per ordre de puntuació.  
9. Desenvolupament de les proves selectives  
9.1 Els exercicis tindran lloc en les dependències de la Universitat de València (València, Burjassot). El primer exercici es realitzarà al lloc, data i hora que s'establirà en la resolució per la qual s'aprovarà i farà pública la llista d'admesos a la realització de les proves.  
9.2 Els aspirants seran convocats per a cada exercici en crida única. Seran exclosos de l'oposició aquells que no hi compareguen.  
Els membres del tribunal qualificador i el personal col·laborador no permetran l'accés a la sala on es realitze l'exercici d'aquelles persones que compareguen una vegada acabada la crida dels aspirants convocats.  
Els aspirants hauran d'acreditar la seua personalitat mitjançant la presentació del DNI o del resguard, amb fotografia, del passaport o del permís de conduir, sense que per a aquest efecte siguen vàlides les fotocòpies compulsades d'aquests documents; i també amb la presentació de l'exemplar per a l'interessat de la sol·licitud d'admissió a les proves.  
9.3 Començades les proves, l'anunci de la realització dels restants exercicis et farà públic el tribunal al local on s'haja fet l'anterior i a la Gerència de la Universitat (C/ Roger de Llúria, 6), amb una antelació d'almenys 48 hores.  
10. Publicitat de les llistes  
10.1 Acabat cada un dels dos primers exercicis, el tribunal farà pública al lloc d'examen i a la Gerència de la Universitat la relació dels aspirants que hagen obtingut una qualificació de cinc punts o superior. Així mateix es farà pública la relació a què es fa referència en la base 8.2.3. en els susdits llocs, i la qualificació obtinguda en l?exercici voluntari i de mèrits.  
10.2 Una vegada finalitzada l'oposició, el tribunal farà pública, mitjançant un anunci als locals on han tingut lloc les proves i a la Gerència de la Universitat, una relació amb la puntuació final a què es refereix la base 8.3, que constituirà la llista d'aspirants que han superat les proves, per ordre de puntuació.  
11. Coneixement del valencià  
11.1 Els aspirants que superen les proves selectives acreditaran els seus coneixements de valencià amb la presentació de certificats, diplomes o títols que hagen estat degudament homologats.  
11.2 Els qui no complesquen el requisit anterior es comprometran a la realització dels oportuns cursos de perfeccionament que s'organitzen a aquest efecte.  
12. Presentació de documents  
12.1 Abans de 20 dies hàbils comptats des de l'endemà de la publicació al Diari Oficial de la Generalitat Valenciana de la relació a què es refereix la base 10.2, els aspirants proposats hauran de presentar en el Servei de Personal d'aquesta Universitat (Secció PAS, C/ Roger de Llúria, 6-3 pis) els documents següents:  
12.1.1 Certificat de naixement expedit pel registre civil corresponent, fotocòpia del DNI degudament compulsada.  
12.1.2 Fotocòpia, compulsada per l?òrgan competent, del títol acadèmic exigible segons aquesta convocatòria.  
12.1.3 Declaració jurada o promesa de no haver estat separat mitjançant expedient disciplinari de qualsevol administració o col·locació pública, així com no trobar-se inhabilitat penalment per a l?exercici de funcions públiques.  
12.1.4 Certificat mèdic acreditatiu de no patir cap malaltia o discapacitat que impedesca l?exercici de les funcions corresponents.  
12.1.5 Els aspirants discapacitats hauran de presentar certificat de la Conselleria de Treball i Afers Socials, o òrgan competent d'unes altres comunitats autònomes o de l'administració de l?estat, que acredite la seua discapacitat igual o superior al 33% i la seua capacitat per a exercir les tasques que corresponguen als llocs d'aquesta convocatòria.  
12.2 Els aspirants que tenint la condició de funcionaris de carrera hagen concorregut a aquestes proves pel torn de promoció interna, quedaran exempts de justificar documentalment les condicions generals que ja hagueren estat provades per al seu anterior nomenament, i hauran d'acreditar les altres condicions. -  
12.3 La no-presentació de la documentació dins el termini indicat -excepte casos de força major-, la presentació de documents dels quals es deduesca el no-compliment de les condicions generals de la convocatòria o els supòsits de falsedat en la declaració jurada, donarà lloc a la invalidesa de les actuacions de l'aspirant i, respecte a aquest, la nul·litat subsegüent dels actes del tribunal, sense perjudici de les responsabilitats en què haja pogut incórrer. En aquest supòsit, el tribunal podrà proposar addicionalment la inclusió en la relació d'un nombre igual al d'exclosos, seguint els criteris establerts en la base 8.2.3 d'aquesta convocatòria.  
13. Curs selectiu  
Els aspirants que superen les proves anteriors, tant per accés lliure com per torn de promoció interna, realitzaran un curs selectiu organitzat pel Servei de Formació Permanent de la Universitat en col·laboració amb la gerència.  
El règim d'aquest curs serà determinat per la Gerència de la Universitat. En tot cas, el curs selectiu comprendrà les matèries adequades a les característiques i funcions dels llocs a ocupar, i la seua durada no serà inferior a un mes.  
Finalitzat el curs es realitzarà una prova avaluatòria final que podrà contenir diversos exercicis. Aquesta prova es qualificarà de zero a deu punts i caldrà obtenir-hi un mínim de cinc punts per superar el curs.  
D'acord amb l'article 20.2 del Decret del Consell 69/89 de 2 de juny, els aspirants que no superen el curs no obtindran el nomenament com a personal habilitat, encara que podran incorporar-se al curs immediatament posterior, amb la puntuació assignada a l?últim dels participants en aquell en les seues corresponents proves. Si no se supera aquest segon curs, es perdran tots els drets al nomenament com a habilitats.  
No seran admesos a la prova avaluatòria final aquells aspirants que hagen tingut un nombre d'hores d'absència superior al 10% del total de les hores del curs, siguen o no justificades les absències.  
La puntuació obtinguda en la prova avaluatòria final d'aquest curs se sumarà a l?obtinguda en el concurs oposició amb caràcter general.  
Durant l'assistència al curs, el personal, que haja superat les proves selectives percebrà una retribució equivalent a la part proporcional que correspon al sou i pagues extraordinàries corresponents al grup A, excepte que, per estar ja prestant els seus serveis remunerats per a l'administració com a funcionari de carrera, interí o laboral, opte per percebre una remuneració per igual import a la que li correspondria en el punt de treball d'origen.  
14. Nomenament del personal habilitat  
Transcorregut el termini de presentació de la documentació, i superat el curs selectiu, el rector dictarà resolució, que es farà pública al Diari Oficial de la Generalitat Valenciana, que inclourà la llista de personal que ha superat les proves d'habilitació, per ordre de puntuació, amb la distinció dels que ho han fet pel torn d'accés lliure i d'aquells que ho han fet per promoció interna i es procedirà al seu nomenament com a personal habilitat.  
A l?efecte de la provisió de lloes de treball, d'acord amb al que disposa l'article 22 de la Llei 30/1984, de 2 d'agost, de Mesures per a la Reforma de l'Administració Pública, els aspirants que hagen superat les proves pel torn de promoció interna, gaudiran de preferència sobre el personal que les supere pel torn d'accés lliure, respectant els requisits dels distints llocs.  
15. Tribunal  
15.1 El tribunal qualificador d'aquestes proves és el que figura en l'annex II d'aquesta convocatòria.  
15.2 El tribunal podrà, sempre sota la seua direcció i control directe, nomenar col·laboradors, especialistes i ajudants.  
15.3 Els membres del tribunal i els col·laboradors, especialistes i ajudants, estan subjectes als motius i causes generals d'abstenció i recusació dels articles 20 i 21 de la Llei de Procediment Administratiu; així mateix, hauran d'abstenir-se si han realitzat tasques de preparació per a l'ingrés del grup D en els cinc anys anteriors a la publicació d'aquesta convocatòria.  
15.4 El tribunal podrà exigir als aspirants, en qualsevol moment, que acrediten la seua identitat de forma fefaent.  
15.5 A l?efecte de comunicacions i de qualssevol altres incidències, el tribunal tindrà la seua seu a la Gerència de la Universitat de València (C/ Roger de Llúria, 6-5a planta).  
15.6 El tribunal que actue en aquestes proves tindrà la categoria que per a aquests casos determine la legislació vigent.  
16. Recursos  
16.1 Aquesta convocatòria, les seues bases i els actes administratius que siguen dictats en la seua execució, excepte les actuacions del tribunal, podran ser impugnades pels interessats mitjançant la interposició de recurs de reposició davant el Rectorat, o directament en via contenciosa administrativa (article 22 de la LRU i article 236 dels Estatuts de la Universitat de València). Els terminis d'interposició seran d'un mes a partir de l'endemà de la publicació d'aquesta convocatòria o de la publicació dels actes d'execució d'aquesta, en el cas de recurs de reposició, i de dos mesos en aquests mateixos supòsits, en el cas d'interposició de recurs contenciós administratiu.  
16.2 Contra els actes del tribunal podrà interposar-se recurs d'alçada davant el Rectorat de la Universitat de València abans de 15 dies hàbils comptats de l'endemà de la publicació de la corresponent resolució del tribunal.  
València, 15 de gener de 1992   
El Vice-rector:   
J. Ismael Fernández Guerrero.  
ANNEX I  
Programa de dret  
1. Dret: concepte i contingut.  
2. El dret administratiu: concepte, contingut i fonts.  
3. L?Administració pública i el dret. El principi de legalitat.  
4. L?acte administratiu.  
5. El procediment administratiu.  
6. Els procediments administratius especials.  
7. Els recurs administratius.  
8. La jurisdicció contenciosa administrativa.  
9. Les persones jurídiques públiques. Tipologia general dels ens públics.  
10. Teoria de l?òrgan administratiu.  
11. Les situacions jurídiques subjectives en el dret administratiu.  
12. Els contractes de l'administració.  
13. Béns de l'administració, de domini públic i patrimonials. La responsabilitat patrimonial de l'administració.  
14. Les relacions entre l'ordenament estatal i els ordenaments autonòmics. Relacions entre les administracions públiques: mecanismes de cooperació, coordinació i control.  
15. Les potestats de l'administració  
16. L?expropiació forçosa.  
17. El servei públic. La prestació del servei públic pel sector privat.  
18. Política dels drets i les llibertats.  
19. L?acció de l'administració en la sanitat i el consum; en la protecció del medi ambient i en la protecció civil; en l'educació i la cultura. Referència específica a la Generalitat Valenciana.  
20. L?acció de l'administració en l'agricultura i la pesca. Sobre el domini públic marítim, aigües terrestres i mines. En matèria d'indústria, comerç i turisme. Referència específica a la Generalitat Valenciana  
21. L?acció social en l'administració. Referència específica a la Generalitat Valenciana.  
22. L?acció de l'administració en matèria d?obres públiques, transports i comunicacions. En urbanisme i política d'habitatge. Referència específica a la Generalitat Valenciana  
23. El pressupost, els ingressos i despeses públiques. El sistema tributari espanyol.  
24. Règim jurídic de la hisenda pública de la Generalitat Valenciana  
25. El dret del treball. La seua especialitat i caràcters.  
26. Els convenis col·lectius de treball  
27. El contracte de treball  
28. Condicions de treball  
29. Règim de representació de personal.  
30. La Seguretat Social.  
31. La constitució i l'acció exterior de l'estat. Els tractats internacionals.  
32. Les comunitats europees. Institucions.  
33. Les fonts del dret comunitari.  
34. L?Acta única Europea i les seues repercussions.  
35. L?adhesió d'Espanya a la Comunitat Econòmica Europea.  
36. La Universitat de València. Règim jurídic.  
37. L?autonomia universitària segons la LRU. Especial referència a la Universitat de València i al contingut dels seus estatuts en aquesta matèria.  
38. L?organització administrativa de la universitat.  
39. L?organització de personal en la universitat. Especial referència a la Universitat de València i al contingut dels seus estatuts en aquesta matèria.  
40. Universitat i societat. El consell social, funcions i competències.  
41. Els convenis de la universitat amb institucions públiques i privades. Especial referència al règim d?incompatibilitats.  
42. La investigació en la universitat.  
43. El pressupost de la universitat. Fonts de finançament.  
44. Estructura de la Universitat de València.  
Programa d'economia  
1. Conceptes bàsics. Concepte de la ciència econòmica i els seus diversos enfocaments.  
2. L?anàlisi quantitativa.  
3. Les principals macromagnituds econòmiques.  
4. La comptabilitat nacional.  
5. Sistemes de fluxos i fons.  
6. L?anàlisi input-output.  
7. Balança de pagaments; mercat de canvis i tipus de canvis.  
8. Concepte de política econòmica.  
9. L?estructura fins-mitjans i la política econòmica  
10. Elaboració i condicions de la política econòmica. Els seus objectius i estratègia  
11. Poder, estat i economia. Procés polític i política econòmica. Objectius de la política econòmica.  
12. Creixement, desenvolpament i planificació econòmica  
13. Els problemes bàsics de l'economia. Sistema d?assignació de recursos  
14. Visió panoràmica de la macroeconomia: l'oferta i la demanda agregades.  
15. Un model simple de determinació de la renda  
16. El mercat de béns: les funcions, consum i inversions.  
17. El mercat de diners  
18. Demanda agregada i política macroeconòmica  
19. El finançament del dèficit  
20. El pressupost tradicional i la seua crisi.  
21. Noves fórmules i tècniques pressupostàries  
22. Comptabilitat pública-ordenació de la despesa i del pagament  
23. Tècniques de comprovació i execució del pressupost  
24. El sistema fiscal espanyol i la seua adequació a la Comunitat Europea  
25. El finançament de les comunitats autònomes. Especial referència a la Comunitat Valenciana  
26. Economia, política i institucions de la Comunitat Europea  
27. Aspectes històrics de l'economia valenciana. Transformacions estructurals de l'economia valenciana en els últims anys.  
28. Estructura demogràfica i territorial de la Comunitat Valenciana. Població i ocupació. El mercat de treball en el cas valencià  
29. L?agricultura valenciana. Problemes i crisi de l'agricultura tradicional.  
30. El procés d?industrialització valencià. El sector de serveis valencià.  
31. El sistema financer valencià.  
32. L?economia valenciana i la seua projecció a l'exterior.  
33. El programa econòmic valencià.  
34. La programació econòmica universitària. Paràmetres legals i fonts de finançament. Especial referència a la Universitat de València.  
35. El pressupost de la universitat. Ordenació de despeses i de pagaments.  
36. El control intern de la despesa en la universitat. Especial referència a la Universitat de València. El control extern.  
37. Modificacions pressupostàries. Particularitats i gestió pressupostària en la Universitat de València.  
39. Estructura i organització de la universitat. Universitat i societat. Consell Social: competències i funcionament.  
40. Política d?inversions en la universitat. Fonts de finançament.  
41. La investigació universitària i el seu finançament.  
ANNEX II  
En la fase de concurs del concurs-oposició, a què es refereix la base 8.4 d?aquesta convocatòria, a valoració dels mèrits s?efectuarà d'acord amb el barem següent:  
1. Mèrits acadèmics. Es valoraran fins a un màxim de 3 punts les matrícules d'honor i els excel·lents obtinguts en la carrera estudiada per a l'obtenció de la titulació exigida en aquesta convocatòria, d?acord amb els criteris següents: - per cada matrícula d'honor: 0'25 punts. - per cada excel·lent: 015 punts.  
2. Titulacions. Es valorarà fins a un màxim de 3 punts la possessió d?altres titulacions acadèmiques, a més de la necessària per a l'ingrés, sempre que tinguen relació directa amb les funcions dels llocs convocats, d'acord amb aquest criteris:  
- Si el títol acadèmic és de nivell superior a l'exigit en la convocatòria: 2 punts.  
- Si el títol acadèmic és d'igual nivell a l'exigit en la convocatòria: 1 punt.  
3. Cursos. Es valorarà fins a un màxim de 2 punts l?assistència a cursos organitzats per centres oficials que tinguen relació directa amb les funcions dels lloes convocats, d'acord amb l'escala següent:  
a) Cursos de durada igual o superior a 100 hores = 2 punts.  
b) Cursos de 75 o més i menys de 100 hores = 1'5 punts.  
c) Cursos de 50 o més hores i menys de 75 hores 1 punt.  
d) Cursos de 25 o més hores i menys de 50 hores 0?5 punts.  
e) La resta de cursos, amb un mínim de 15 hores 010 punts.  
4. Publicacions. Es valoraran fins a un màxim de 2 punts els treballs d?investigació i d?estudis realitzats sobre matèries que tinguen relació directa amb les funcions dels llocs convocats, a raó de 0'5 punts per publicació.  
ANNEX III  
Tribunal qualificador  
Titulars  
President: el Rector o persona en qui delegue.  
Vocals:  
- el Gerent o persona en qui delegue-  
- tres funcionaris del grup A que presten els seus serveis en la Universitat de València, un d'ells nomenat per la Comissió del PAS.  
- un representant de l'IVAP.  
- un representant de la Direcció General d'Universitats de la Generalitat Valenciana.  
- un membre de la Junta de Personal, amb veu i sense vot.  
Actuarà com a secretari el vocal de l'escala tècnica de menor edat.  
Suplents  
La mateixa estructura.